Vyhodnotenie pripomienkového konania

Materiál predkladaný na rokovanie vlády Slovenskej republiky bol v rámci pripomienkového konania odoslaný na Ministerstvo financií SR dňa 27. októbra 2000. 

Ministerka financií SR listom zo dňa 11. januára 2001 oznámila guvernérovi NBS, že Ministerstvo financií SR nemá k predkladanému materiálu žiadne pripomienky a súhlasí s jeho predložením na rokovanie vlády SR. 

Dňa 22. januára 2001 bol materiál prerokovaný na Porade ekonomických ministrov vlády SR (bod č. 9) bez pripomienok s odporučením pre vládu SR schváliť návrh. 

V súvislosti s doplnením uznesenia vlády SR, ktoré vyplynulo z nevyhnutnosti prerokovania „Návrhu na prijatie Štvrtého dodatku k Dohode o Medzinárodnom menovom fonde“ v Národnej rade Slovenskej republiky, bol materiál dňa 23. 2. 2001 odoslaný z Národnej banky Slovenska na medzirezortné pripomienkové konanie na Ministerstvo zahraničných vecí SR. Všetky pripomienky MZV SR boli zapracované do predkladaného materiálu.